C 146/40
LV
Eiropas Savienības Oficiālais Vēstnesis
27.4.2023.
4.13.
Notekūdeņu nozarei ir lielas iespējas kļūt par resursu ražotāju.
Eiropas Savienībā jau pastāv tādas notekūdeņu attīrīšanas stacijas, kas, pateicoties enerģijas taupīšanas tehnoloģijām un atjaunīgās enerģijas ražošanai – piemēram, notekūdeņu dūņu anaerobiskai noārdīšanai un tālākai saražotās biogāzes izmantošanai – ir energopozitīvas (15).
Vēl viena iespēja, kas būtu jāatbalsta, ir attīrīšanas struktūras platības duāls izmantojums – to nosegšana ar fotoelementu iekārtām. 4.14.
Eiropas Savienībā 10 miljoniem cilvēku joprojām nav pieejama sanitārija.
Tāpēc ir labi, ka dalībvalstis tiek aicinātas uzlabot piekļuvi sanitārijai, šajā saistībā it īpaši domājot par mazaizsargātām un atstumtām grupām, kā arī līdz 2027. gadam nodrošināt bezmaksas sabiedriskās tualetes.
Tomēr šī prasība būtu jāpastiprina un dalībvalstis būtu jāaicina nodrošināt vispārēju piekļuvi sanitārijai jau agrīnā pilsētplānošanas posmā un ņemt vērā ūdens pakalpojumu cenas pieejamību un sociālos aspektus.
Tas attiecas arī uz notekūdeņu savākšanas garo dzīvesciklu un attīrīšanas līdzekļiem un tiem piemītošo neelastību, kas kavē pielāgošanās un modernizācijas iespējas. 4.15.
Domājot par ūdens pakalpojumu cenas pieejamību, izņēmumi, kas attiecas uz paplašinātu ražotāja atbildību, ir stingri jāierobežo.
Būtu vēlams, lai tiktu svītrots izņēmums, kas attiecas uz tiem tirgū laistajiem produktiem, kuru apjoms nepārsniedz divas tonnas gadā, jo dažas vielas ir iedarbīgas pat mazos daudzumos.
Un būtu vismaz jāprecizē, ka šīs divas tonnas attiecas uz ES tirgu, nevis valstu mērogu.
Būtu arī jāpanāk, lai paplašināta ražotāja atbildība attiektos arī uz mazumtirgotājiem internetā. 4.16.
Notekūdeņu attīrīšanas izmaksas veido būtisku daļu rēķinos par ūdeni, tomēr daudzi ūdens patērētāji neapzinās nedz notekūdeņu attīrīšanas pakalpojumu jēgu, nedz arī to, kādā mērā tiek īstenota notekūdeņu attīrīšana konkrētajā vietā.
Tāpēc pozitīvi ir vērtējams jaunais noteikums par sabiedrības informēšanu, jo tas nodrošinās, lai tiktu izplatīta jaunākā informācija par konkrētajā vietā attīrīto (un neattīrīto) notekūdeņu daudzumu, kā arī to, kāds piesārņotāju daudzums tiek nopludināts no komunālajām notekūdeņu attīrīšanas stacijām un individuālām sistēmām, kā arī kopsistēmu pārplūžu un urbānās noteces ūdeņu dēļ.
Briselē, 2023. gada 22. februārī Eiropas Ekonomikas un sociālo lietu komitejas priekšsēdētāja Christa SCHWENG
(15)
Sk., piemēram, Marselisborg WWTP – from wastewater plant to power plant (Marselisborgas notekūdeņu attīrīšanas stacija – no notekūdeņu attīrīšanas stacijas līdz elektrostacijai).